Escolars de 1r de Primària de Llíria participen en la campanya "Espanta la por. Per Tots Sants, monstres valencians"
16 de octubre de 2023

La Xarxa Municipal de Biblioteques de Llíria ha iniciat hui la campanya escolar " Espanta la por. Per Tots Sants, monstres valencians" que es desenvoluparà en diferents sessions fins al pròxim 30 d'octubre.

L'alumnat de 1r de Primària dels col·legis de la localitat visitaran l'Agència de Lectura per a participar en esta campanya que encapçala L’ETNO, Museu Valencià d’Etnologia de la Diputació de València.

“La Xarxa Municipal de Biblioteques promou a Llíria, un any més, esta iniciativa que pretén difondre l'imaginari popular de la por amb les criatures i monstres de la tradició valenciana, alhora que acosta l'hàbit lector als més joves dels nostres centres educatius”, ha explicat la regidora de l'Àrea, Reme Tordera.

En la seua visita a l'Agència de Lectura, els escolars disfruten d'un conta contes, a càrrec de Kummerlin, on es mescla narració, música i materials visuals perquè tinguen una experiència divertida amb les espanta criatures valencianes.